

REPUBLIKA HRVATSKA

ŽUPANIJSKO DRŽAVNO ODVJETNIŠTVO

U PULI – POLA

BROJ: P-53/2024-18

Pula-Pola, 05. rujna 2024.

Sukladno oglasu za prijam u državnu službu namještenika na neodređeno vrijeme u Županijsko državno odvjetništvo u Puli-Pola za radno mjesto namještenika III. vrste – domar – 1 izvršitelj/ica, objavljenom u Narodnim novinama broj: 96/2024 dana 14. kolovoza 2024., te istoga dana na web stranicama Ministarstva pravosuđa, uprave i digitalne transformacije Republike Hrvatske, Državnog odvjetništva Republike Hrvatske i Hrvatskog zavoda za zapošljavanje, dana 05. rujna 2024., objavljuje se sljedeća

OBAVIJEST

I. Razgovor (intervju) s kandidatima koji su podnijeli pravovremene i uredne prijave i ispunjavaju formalne uvjete za radno mjesto namještenika III. vrste – domar– 1 izvršitelj/ica održat će se

dana 17. rujna 2024. s početkom u 09,00 sati

u prostorijama Županijskog državnog odvjetništva u Puli-Pola, Rovinjska 2a, Pula-Pola.

II. Razgovoru mogu pristupiti samo kandidati/kinje prijavljeni na oglas koji ispunjavanju formalne uvjete iz oglasa, a čije su prijave pravodobne i potpune, te koji pravovremeno dođu u zakazani dan i vrijeme iz točke I. ove obavijesti, te dokažu svoj identitet važećom identifikacijskom ispravom.

III. Razgovor s kandidatima/kinjama provodi Komisija za provedbu oglasa (dalje Komisija). Komisija u razgovoru s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi, te rezultate ostvarene u njihovom dosadašnjem radu.

IV. Kandidat/kinja koji nije pristupio razgovoru više se ne smatra kandidatom/kinjom u postupku.

V. Komisija dostavlja čelniku tijela izvješće o provedenom postupku koje potpisuju svi članovi Komisije.

VI. Izabranom kandidatu/kinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv njega ne vodi kazneni postupak.

VII. Za najboljeg kandidata/kinju Županijsko državno odvjetništvo u Puli-Pola, sukladno odredbi članka 122. stavak 3. Zakona o državnom odvjetništvu (Narodne novine, broj 67/18 i 21/22), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

VIII. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na neodređeno vrijeme izabranog kandidata/kinje, koje se dostavlja kandidatima javnom objavom na web stranicama Ministarstva pravosuđa, uprave i digitalne transformacije Republike Hrvatske i Državnog odvjetništva Republike Hrvatske. Dostava rješenja kandidatima smatra se obavljenom istekom osmog dana od dana objave na web stranici Ministarstva pravosuđa, uprave i digitalne transformacije Republike Hrvatske.

KOMISIJA ZA PROVEDBU OGLASA